OzLabs/hebrew-wiki-articles huggingface dataset:
Still on My Mind

Still on My Mind (בעברית: עדיין בראשי) הוא אלבומה החמישי של הזמרת האנגלייה, דיידו, אשר יצא לאור ב-8 במרץ 2019 על ידי BMG. זהו אלבומה הראשון מאז שנת 2013. ב-12 בנובמבר 2018 פרסמה הצצה לשיר "Hurricanes". הסינגל הראשון מהאלבום היה השיר "Give You Up" אשר יצא לאור ב-22 בינואר 2019 ושודר בבכורה ברדיו BBC Radio 2. על מנת לקדם את האלבום יצאה הזמרת לסיבוב הופעות עלומי, הראשון שלה מזה 15 שנה. בנובמבר אותה שנה יצא לאורה המהדורה המורחבת של האלבום.

== הקלטה ==
דיידו כתבה והקליטה את האלבום עם אחיה רולו בטענה שאם היא עושה עוד אלבום זה רק איתו וכינתה את תהליך ההקלטה "פשוט" וכחוויה "קסומה לחלוטין". בנוסף סיפרה כי הרבה מהשירים הוקלטו בבית, "הכל נעשה בצורה כל כך קלה שהקלטתי הכל על הספה" אמרה בריאיון.

== מוזיקה ==
מבחינה מוזיקלית האלבום מציג את אהבתה להיפ-הופ ואת שורשיי הפולק שלה אם כי האלבום כולל גם מוזיקת דאנס ומוזיקה אלקטרונית.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי דיידו
קטגוריה:אלבומי חברת ברטלסמן מיוזיק גרופ
מעבר וישנה

מעבר וישנה (באנגלית: Vishna Pass ; בבולגרית: проход Вишна), הוא מעבר הרים, או אוכף הררי, המכוסה בקרח, המפריד בין רמת פוייברן לרמת פורבידן בחוף אוסקר השני, בארץ גרהאם, שבאנטארקטיקה. 

גובהו של המעבר 550 מטרים מעל פני הים. 

המעבר הוא חלק מקו פרשת הקרחונים בין קרחון אוונס שמצפון למעבר, לקרחון פאנצ'בול שמדרום למעבר. 

המעבר ממוקם 2.8 קילומטרים דרומית להר ביסטר; 5.7 קילומטרים מערבית למצוק קאמנוב; ו-4.75 קילומטרים צפונית לפסגת סנט אנג'לאריי שבמצוק מטליצ'ינה. 

== היסטוריה ==
=== מיפוי המעבר ===

המעבר מופה על ידי סוקרים בריטיים בשנת 1974.

=== מקור השם ===

המעבר נקרא על שם הכפר וישנה שבמזרח בולגריה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19085&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מעבר וישנה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:בולגריה באנטארקטיקה
וישנה
וישנה
תאודורה מאמסה

תאודורה מאמסה הייתה חברה בקבוצה אינטלקטואלית של נאופלאטוניסטים באלכסנדריה בסוף המאה ה-5 ותחילת המאה ה-6.

היא הייתה תלמידתם של איסידורוס ושל דמאסקיוס, שהקדיש לה את חיבורו הביוגרפי "חיי איסידורוס", הידוע גם בשם "היסטוריה פילוסופית", לאחר שכתב אותו לבקשתה.

== ביוגרפיה ==
תאודורה הייתה בתם של קירינה ודיוגנס, וכמו יאמבליכוס, הייתה צאצאית לשושלת מלכותית של אמסה (כיום חומס שבסוריה).

האסכולה הנאופלאטונית האתונאית הצמיחה חסידים בקרב תלמידים פגניים סורים ומצריים בשלהי המאה ה-5, ותאודורה, יחד עם שלוש אחיותיה הצעירות, למדה פילוסופיה בבית הספר של איסידורוס באלכסנדריה. זה יכול היה להיות בשנות ה-480 של המאה הקודמת, כאשר איסידורוס כבר היה מבוסס היטב בתוך החוג האינטלקטואלי האלכסנדרוני, או בשנות ה-490, לאחר שובו מאתונה. היא הייתה מומחית גם בפואטיקה ודקדוק, מתמטיקאית בקיאה בגאומטריה ובאריתמטיקה גבוהה.

היא הייתה נאופלאטוניסטית מסוגו של יאמבליכוס, כלומר פגנית אדוקה. לדברי פוטיוס, שכתב שלוש מאות שנים מאוחר יותר, היא ביצעה טקסים פגניים ופעולות תאורגיות: הוא מתאר אותה בתור "הלנה באמונתה הדתית" ואת אבותיה, "כולם בדרגה הראשונה בהתנהגות לא יאה של עובדי אלילים".

החיבור "חיי איסידורוס" של דמאסקיוס ממחיש את הקלות בה עבר החוג הפילוסופי שאליו השתייכה תאודורה בסוף המאה ה-5 וראשית ה-6 בין אתונה, אלכסנדריה ואפרודיסיאס.

אין תיעוד לכך שתאודורה ברחה לפרס יחד עם הפילוסופים האחרים לאחר פקודתו של יוסטיניאנוס הראשון, קיסר האימפריה הביזנטית, לסגור את בית הספר האפלטוני באתונה בשנת 529.

==הערות שוליים==

קטגוריה:אלכסנדריה: אישים
קטגוריה:פילוסופיות
קטגוריה:נשים במאה ה-5
קטגוריה:נשים במאה ה-6
קטגוריה:ילידי המאה ה-5
דוריט הקטנה (סרט, 1920)

דוריט הקטנה (באנגלית: Little Dorrit) הוא סרט דרמה אילם בריטי משנת 1920, בבימויו של סידני מורגן ובכיכובם של ליידי טרי, לנגהורן ברטון וג'ואן מורגן.

==תקציר עלילה==
הסרט מתאר את סיפורה של איימי דוריט, שעובדת כדי לפרנס את משפחתה ומטפלת באביה הגאה. האב כלוא שנים רבות במרשלסי, בית הכלא לבעלי חוב בלונדון. עולמם של איימי ובני משפחתה משתנה כליל, כאשר הבן של המעסיקה שלה, ארתור קלנאם, חוזר לאנגליה משהותו מעבר לים, ומגלה ירושה השייכת להם. כמו כן הוא מגלה שחיי משפחת דוריט ומשפחתו שלובים זה בזה.

==צוות השחקנים==
* ליידי טרי – גברת קלנאם
* לנגהורן ברטון – ארתור קלנאם
* ג'ואן מורגן – איימי דוריט
* קומפטון קוטס – פאנקס
* ארתור לנארד – ויליאם דוריט
* ג'. דנטון-תומפסון – ג'ון שיברס
* ג'ורג' פולי – מרדל
* ג'ורג' בלאמי – פרד דוריט
* ארתור וולקוט – פלינטוויץ'
* ג'אד גרין – בוב הזקן
* בטי דויל – פאני דוריט
* מרי לייל – גברת מרדל

==קישורים חיצוניים==

==הערות שוליים==

קטגוריה:סרטי שחור-לבן בריטיים
קטגוריה:סרטים המבוססים על דוריט הקטנה
קטגוריה:סרטים באנגלית
קטגוריה:סרטי דרמה בריטיים
קטגוריה:סרטים בריטיים משנת 1920
נמל התעופה לונדון סאות'אנד

נמל התעופה לונדון סאות'אנד (באנגלית: London Southend Airport) הוא נמל תעופה בינלאומי, הממוקם במחוז אסקס שבבריטניה, כ-60 קילומטר ממזרח למרכזה של לונדון, בירת המדינה. הנמל הוא אחד משישה נמלי תעופה בינלאומיים המשרתים את מטרופולין לונדון והקטן שבהם מבחינת תנועת הנוסעים בו.

==תולדות הנמל==
נמל התעופה שוכן בקרבת העיר סאות'אנד-און-סי. הוא הוקם על ידי גיס התעופה המלכותי במהלך מלחמת העולם הראשונה ונקרא על שם העיירה הסמוכה רושפורד (Rochford). לאחר המלחמה נסגר השדה ונפתח מחדש ב-1935 כנמל תעופה אזורי. במלחמת העולם השנייה שב לשמש כשדה תעופה צבאי, שבו הוצבו מטוסי קרב. חלק ממבני הביצורים שהוקמו בשדה וסביבו במהלך המלחמה ניצבים עדיין על תילם. ב-1947 שב השדה לשמש כמתקן אזרחי.

בשנת 1993, נוכח הפסדים תפעוליים שלו, מכרה מועצת המחוז את הנמל לחברת Regional Airports, אשר מיתגה אותו מחדש תחת שמו הנוכחי והעבירה אותו לרווח תפעולי. ב-2008 נמכר הנמל לחברת Stobart Group, בעליו הנוכחית.

בשנת 2011 החל לפעול בנמל מגדל פיקוח חדש ותחנת רכבת חדשה נחנכה לצידו, עם קו רכבת לתחנת רחוב ליברפול בלונדון. בשנת 2012 החלה חברת איזיג'ט להפעיל טיסות מהנמל, ונחנכו בו טרמינל חדש והארכה למסלול הטיסה. ב-2014 החלה חברת Flybe לפעול מהנמל וב-2019 הצטרפה אליה חברת ריאנאייר.

הנמל היה השלישי בעומס הנוסעים בו מבין נמלי התעופה של מטרופולין לונדון משנות השישים ועד סוף שנות השבעים, כאשר נמל התעופה לונדון סטנסטד נטל ממנו מעמד זה. לאחר פיתוח מתקני הנמל החל מספר הנוסעים שעברו בו לגדול:
* 2012 - 721,661
* 2013 - 969,912 (34.4%+)
* 2014 - 1,102,358 (13.6%+)
* 2015 - 900,648 (18.3%-)
* 2016 - 874,549 (2.9%-)
* 2017 - 1,095,914 (25.3%+)
* 2018 - 1,480,139 (35%+)

משנת 1957 ועד 2006 התרחשו בנמל ובסביבתו 12 תאונות מטוסים. בשתיים מהן, שעירבו מטוסים קטנים, נהרג אחד מיושבי המטוסים ובשלישית נספו שני אנשים על הקרקע.

בשנת 1963 צולמה בנמל סצנה מתוך סרט הקולנוע גולדפינגר.

==מתקנים ופעילות==
בנמל פועלים שני טרמינלים: הטרמינל העיקרי נפתח ב-2012 והורחב מאז. הטרמינל שהיה קיים בנמל לפניו הוסב לשימוש של נוסעי מטוסים פרטיים. יש בנמל מסלול טיסה יחיד בכיוון של דרום-מערב לצפון-מזרח, שאורכו 1,956 מטר, המסוגל לשרת מטוסים עד לגודל של בואינג 767 ומקביליו. בנמל אין גשרי עלייה למטוס.

הנמל משרת טיסות סדירות, טיסות צ'רטר, טיסות מטען וטיסות פרטיות, כולל לימודי טיסה.

הנמל משרת מספר קטן של חברות תעופה, שהבולטות שבהן הן חברות הטיסות המוזלות איזיג'ט, ריאנאייר וויז אייר. החברות מפעילות ממנו טיסות ליעדים פנים ארציים וליעדים ברחבי מערב אירופה.

קו הטיסות העמוס ביותר מהנמל בשנת 2019 היה לאמסטרדם שבהולנד (כ-201 אלף נוסעים), ואחריו הקווים לאליקנטה ולמאלגה שבספרד, לפארו שבפורטוגל ולדבלין שבאירלנד.

==קישורים חיצוניים==

* 
** [https://southendairport.com/about/about-us אודות הנמל]
* [https://www.pastscape.org.uk/hob.aspx?hob_id=1410928 מידע על הנמל], באתר Pastscape
* [https://web.archive.org/web/20110415013905/http://www.thesoutheastecho.co.uk/RAF_Rochford.htm מידע על בסיס חיל האוויר המלכותי רושפורד]
* [http://saadonline.uk/ אתר Southend Airport Aviation Database]

לונדון סאות'אנד
קטגוריה:אסקס
דייוויד פנואלו

דייוויד ו. פנואלו (באנגלית: David W. Panuelo; נולד ב-13 באפריל 1964) הוא פוליטיקאי מיקרונזי, שכיהן כנשיא התשיעי של מיקרונזיה.

==ביוגרפיה==
פנואלו נולד בטריטוריית הנאמנות של איי האוקיינוס השקט. למד במכללה הממלכתית באורגון, ובשנת 1987 סיים תואר ראשון במדעי המדינה. בשנת 1988 עבר הכשרה דיפלומטית באוסטרליה, ולאחר מכן עבד במשרד החוץ של מיקרונזיה.

בבחירות שנערכו במיקרונזיה בשנת 2011 נבחר פנואלו לתפקיד חבר קונגרס כנציג פוהנפי. במרץ 2019 הוא נבחר מחדש, ב-11 במאי 2019 מונה לנשיא התשיעי של מיקרונזיה, כשהוא מחליף את הנשיא הקודם פטר כריסטיאן. ב-11 במאי 2023 סיים את תפקידו כנשיא מיקרונזיה.

==קישורים חיצוניים==

* 

קטגוריה:נשיאים
קטגוריה:מיקרונזיה
קטגוריה:ילידי 1964
Play It Again

Play It Again הוא המיני-אלבום הראשון של הזמרת-יוצרת האמריקאית בקי ג'י. האלבום יצא לאור ב-13 ביולי 2013 על ידי חברת התקליטים קימוסבי רקורדס. מתוך המיני-אלבום יצא השיר "Can't Get Enough", אשר זכה להצלחה במצעדים הלטיניים.

המיני-אלבום לא נכנס למצעד הבילבורד 200.

== הצלחה ==
המיני-אלבום עצמו לא זכה להצלחה גדולה, אך השיר "Can't Get Enough" שנכלל בו הגיע למקום הראשון במצעד שירי האירפליי הקצביים הלטיניים של בילבורד.<ref name="billboard.com"></ref> כמו כן, הגיע השיר למקום השני במצעד האירפליי הלטיני.<ref></ref>

כמו כן, השיר נכנס לעשירייה הפותחת במצעד שירי הפופ הלטיניים.<ref></ref> גרסתו הספרדית זכתה להצלחה בהתאמה.<ref name="billboard.com"/>

==רשימת רצועות==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2013
קטגוריה:אלבומי בקי ג'י
קטגוריה:מיני-אלבומים בספרדית
לי שייפר

לי פיליפ שייפר (באנגלית: Lee Philip Shaffer; נולד ב-23 בפברואר 1939) הוא כדורסלן עבר אמריקאי, אשר שיחק בליגת ה-NBA בין השנים 1961–1964. בעונת נבחר להשתתף במשחק האולסטאר כשחקן סירקיוז נשיונלס, ולאורך 3 עונותיו בליגה רשם ממוצעים כוללים של 16.8 נקודות, 6.3 ריבאונדים ו-1.2 אסיסטים למשחק.

==ביוגרפיה==
שייפר נולד בשיקגו שבאילינוי, ובין השנים 1956–1960 למד באוניברסיטת קרוליינה הצפונית בצ'אפל היל. בקבוצת הכדורסל של האוניברסיטה שיחק תחת המאמן חבר היכל התהילה של הכדורסל פרנק מקגווייר, ולצדו של השחקן דאג מו. בעונתו האחרונה בקבוצה, 1959/1960, קלע 18.2 נקודות והוריד 11.2 ריבאונדים בממוצע למשחק.

בדראפט ה-NBA{{כ}} 1960 נבחר שייפר בבחירה החמישית, על ידי קבוצת סירקיוז נשיונלס, אך בחר לשחק עבור קבוצת "קליבלנד פייפרס" מליגת ה-AAU. בקיץ 1961 עבר לשחק בסירקיוז, ונשאר לשחק במדיה בשלוש העונות הבאות, גם לאחר מעבר המועדון לפילדלפיה בשנת 1963. בעונת קלע 16.9 נקודות בממוצע למשחק, ובעונה העוקבת קלע 18.6 נקודות למשחק ונבחר להשתתף במשחק האולסטאר של ה-NBA, לצד חבריו לקבוצה האל גריר ורד קר. בסיבוב הראשון של פלייאוף הוביל את קלעי קבוצתו עם ממוצע של 27.2 נקודות למשחק, כולל שיא קריירה של 45 נקודות במשחק החמישי, אך הנשיונלס הפסידו מול סינסינטי רויאלס בתוצאה 2–3.

בעונת שותף ב-41 משחקים בלבד בשל פציעה ברגלו, ובסיומה פרש ממשחק, בגיל 25 בלבד.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של סירקיוז נשיונלס
קטגוריה:כדורסלני סירקיוז נשיונלס
קטגוריה:כדורסלני פילדלפיה 76'
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1939
Know-It-All

Know-It-All (בעברית: יודע-הכל) הוא אלבום הבכורה של הזמרת-יוצרת הקנדית אליסיה קארה. האלבום יצא לאור ב-13 בנובמבר 2015 על ידי חברות התקליטים יוניברסל מיוזיק גרופ ודאף ג'אם. מתוך האלבום יצאו שלושה סינגלים.

האלבום הגיע למקום התשיעי במצעד הבילבורד 200.<ref></ref>

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2015
קטגוריה:אלבומי אליסיה קארה
קטגוריה:אלבומים באנגלית
קטגוריה:אלבומי זהב באוסטרליה
קטגוריה:אלבומי פלטינה כפולה ומעלה בקנדה
קטגוריה:אלבומי חברת דאף ג'אם
קטגוריה:אלבומי חברת יוניברסל מיוזיק גרופ
Mos.ru

Mos.ru הוא פורטל אינטרנט רשמי של ראש העיר וממשלת מוסקבה.

הגרסה החדשה של האתר הושקה ב-26 באוקטובר 2015. המשימה העיקרית של הפורטל היא ליצור מרחב רשת יחיד למגה-עיר, בעזרתו יוכלו תושבי העיר למצוא את אתרי העיר והשירותים המקוונים להם הם זקוקים "בחלון אחד"<ref>https://www.mos.ru/news/item/87766073/</ref>. 

קיימת גרסה אנגלית וסינית לאתר, המיועדת לתיירים ולגולים.

==קישורים חיצוניים==

* 

==הערות שוליים==

קטגוריה:פורטלים רוסיים
קטגוריה:אתרי אינטרנט
קטגוריה:אתרי אינטרנט רוסיים
פרס אוסקר לסרט התיעודי הקצר הטוב ביותר

פרס אוסקר לסרט התיעודי הקצר הטוב ביותר (באנגלית: Academy Award for Best Documentary Short Subject) הוא אחד מפרסי האוסקר המוענקים מדי שנה בארצות הברית על ידי האקדמיה האמריקאית לקולנוע. פרס אוסקר לסרט התיעודי הקצר הטוב ביותר מוענק לסרט הדוקומנטרי הקצר שמבחר השופטים קבע כי הוא הטוב מבין כל המועמדים. הפרס ניתן לבמאי הסרט, וכיום המחזיקה בפרס זה מתוקף טקס פרסי האוסקר 2020 היא קרול דיזינגר. הענקת הפרס יוסדה בשנת 1941 כחלק מקבוצת הפרסים המקוריים בטקס.

== זוכים לפי שנים ==

{| class="wikitable"
!שנה
!סרט זוכה
!במאי זוכה
! colspan="4" |מועמדים
|-
|2020
|"Learning to Skateboard in a Warzone"
|קרול דיזינג
|"walk run cha-cha"
|"in the absence"
|"Life Overtakes Me"
|"st. louis superman"
|-
|2019
|"פורשות כנפיים"
|ראיקא זהתאבחי
|"Lifeboat"
|"black sheep"
|"שלב הסיום"
|"a night at the garden"
|-
|2018
|"Heaven is a traffic jam"
|פרנק סטיפל
|"knife skills"
|"traffic stop"
|"edith + eddie"
|"(Heroin(e"
|-
|2017
|"הקסדות הלבנות"
|אורלנדו פון איינסידל
|"watani: my homeland"
|"הכינור של ג'ו"
|"Extremis"
|"4.1 Miles"
|-
|2016
|"A Girl in the River: The Price of Forgiveness"
|שרמין עובייד-צ'ינוי
|"רוחות הרפאים של השואה"
|"Body Team 12"
|"Chau Beyond the Lines"
|"Last Day of Freedom"
|}

== סרטים בולטים ==
* "פורשות כנפיים" - סרט תיעודי קצר המתאר את מצבן הגרוע של נשים בהודו, אשר חוות וסת חודשית אך בחברה ההודית המסורתית הדבר מתקבל בהשפלה ולכן הן לא מסוגלות לקנות פדים מתאימים ונאלצות להשתמש בחפצים שונים על מנת לעצור את הדימום, המסכנים את בריאותן על בסיס חודשי: עלים, ממחטות משומשות, מפיות, דפים עפר וכל היוצא באלה. כדי לעזור לכל אותן נשים שאינן יכולות לקבל מענה בסיסי לצורכיהן החליט ארונצ'לם מורוגנאנטהם, מהנדס ויזם, ליצור מכונה שתייצר פדים מחומרים זולים ובכך יתאפשר לאותן נשים לקנות את הפדים הנחוצים. הסרט עוקב אחר הפרויקט שלו לקידום הנשים תוך העסקתם במפעלו ונסיונותיו להוריד את הטאבו סביב נושא הווסת בחברה ההודית.
* "הקסדות הלבנות" - הסרט הזוכה של שנת 2017, שעוקב אחר שלושה מתנדבי ארגון ההגנה האזרחית הסורית, "הקסדות הלבנות", שמנסים לעזור לאזרחים סורים שנקלעו למלחמת האזרחים בסוריה בערים עקובות מדם שבהן התושבים הותקפו שוב ושוב בידי המשטר הסורי והמדינה האסלאמית. המתנדבים נכנסים לעיר בזמן הקרבות כדי לחלץ ולהציל את התושבים מגורל מר. במקביל, מצידו השני של המתרס, העלילה עוקבת גם אחרי שלושה חיילים סורים שמבצעים פעולות צבאיות בסוריה, ומראה את החלקים האנושיים שבצד של השלטון הסורי של בשאר אל-אסד.
* "הכינור של ג'ו" - סרט שהיה מועמד לפרס בשנת 2017 ומתאר את ג'ו פיינגולד, ניצול שואה בן 91, המתקשה לנגן ולכן מחליט לתרום את הכינור שליווה אותו כמעט כל חייו. הכינור מגיע לידיה של בריאנה בת ה-12, שחשה צורך לפגוש את האיש ששינה את חייה בעקבות מסירת הכינור. המוזיקה מחברת מיד בין השניים שהגיעו לכאורה מעולמות רחוקים: הוא, ניצול שואה שגדל בבית מוזיקלי שבו שמעו מוזיקה קלאסית ומודרנית, והיא, בתם של מהגרים שגדלה בבית חד הורי בברונקס שבניו יורק. "המוזיקה היא גם החיבור החזק ביותר של שניהם לחיים", נכתב בתקציר הסרט.
* "יד ושם: שימור העבר כדי להבטיח את העתיד" - היה מועמד לקבלת הפרס בשנת 1989

== ראו גם ==
* פורשות כנפיים
* ההגנה האזרחית הסורית
* טקס פרסי האוסקר
* סרט תיעודי
* האקדמיה האמריקאית לקולנוע

== קישורים חיצוניים ==
* 

*
קטגוריה:פרס אוסקר
אוסקר, קצר
In This Moment

In This Moment (בעברית: ברגע זה) היא להקת מטאל אלטרנטיבי<ref></ref><ref></ref><ref></ref> אמריקאית מלוס אנג'לס, קליפורניה, שהוקמה על ידי הזמרת-יוצרת מריה ברינק, ביחד עם הגיטריסט כריס האוורת' בשנת 2005. אליהם הצטרף המתופף ג'ף פאב ולאחר מכן הוקמה הלהקה Dying Star. בהמשך, החליטו לשנות את שם הלהקה ל-In This Moment, תוך שהוסיפו שני חברי להקה נוספים; הגיטריסט בלייק בונזל והבסיסט ג'וש ניואל. כבר בשנת 2005 עזב הבסיסט ניואל את הלהקה והוא הוחלף על ידי ג'סי לנדרי.

ההרכב של הלהקה השתנה מספר פעמים. לנדרי הוחלף על ידי קייל קונקיאל בשנת 2009 וקונקיאל הוחלף על ידי טראוויס ג'ונסון בשנת 2010. ג'ף פאב ובלייק בונזל עזבו את הלהקה בשנת 2011, ובמקומם הוחלפו טום האן ורנדי וייצל בהתאמה. במרץ 2016, הודיע המתופף טום האן על עזיבתו והוא הוחלף על ידי קנט דימל.

==קריירה==
אלבום הבכורה של הלהקה Beautiful Tragedy, יצא לאור בשנת 2007.<ref></ref> אלבום האולפן השני שלה The Dream, יצא לאור שנה לאחר מכן,<ref></ref> תוך שהצליח להיכנס אל מצעד הבילבורד 200.<ref></ref> אלבום האולפן השלישי שלה A Star-Crossed Wasteland, יצא לאור בשנת 2010,<ref></ref> והרביעי Blood, שנתיים לאחר מכן.<ref></ref> Blood זכה להצלחה רבה, כאשר כבש את מצעד אלבומי הרוק הכבד של בילבורד.<ref name="billboard.com"></ref> איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.<ref></ref>

אלבום האולפן החמישי שלה Black Widow, יצא לאור בשנת 2014,<ref></ref> תוך שהפך לאלבומה המצליח ביותר במצעד הבילבורד 200, כאשר התברג שם במקום ה-8 בשיאו.<ref></ref> האלבום השישי Ritual, שיחזר את הצלחת הקודמים,<ref></ref> תוך שהצליח להיכנס אל המקום השלישי במצעד אלבומי הרוק הכבד.<ref name="billboard.com"/> בשנת 2020, הוציאה הלהקה את אלבום האולפן השביעי שלה, Mother.<ref></ref>

== דיסקוגרפיה ==

==קישורים חיצוניים==

* 

==הערות שוליים==

*
קטגוריה:להקות מטאל
קטגוריה:להקות מטאל אלטרנטיבי
קטגוריה:להקות מטאלקור
קטגוריה:להקות אינדסטריאל מטאל
קטגוריה:להקות נו מטאל
סנקט פטרבורג רבתי

סנקט פטרבורג רבתי הוא המטרופולין העירוני, שנוצר סביב סנקט פטרבורג וכולל את כל שטחה של העיר הפדרלית סנקט פטרבורג וחלק משטחו של מחוז לנינגרד. האגלומרט משתרע על כ-50 ק"מ ממרכז העיר סנקט פטרבורג.

נכון ל-2015, אוכלוסיית האלוגמרט מנתה כ-5.9 מיליון תושבים באוכלוסייה העירונית (כולל סנקט פטרבורג, וסבולוז'סק, רוב גטצ'ינה, רוב לומונוסוב, חלק מקירובסק, חלק ממחוזות העיר טוסנו במחוז לנינגרד, כמו גם שטחי המחוז העירוני סוסנובי בור), שטח של כ-11.6 אלף קמ"ר.<ref name="Солодилов В. В. 2005"></ref>

זהו האגלומרט הרוסי השני בגודלו אחרי מטרופולין מוסקבה. קישורי תעבורה ניתנים בעיקר באמצעות רכבות חשמליות פרבריות, אוטובוסים ונתיבי רכב קבועים מסחריים. האלומרט ממשיך להתפתח באופן פעיל, הקמת דרך הטבעת שימשה תמריץ משמעותי. בשנת 2006 הונחה אבן הפינה ליסודה של העיר החדשה קודרובו. פיתוח נוסף יתרחש על פי התוכנית הממשלתית הפדרלית להקמת ערי לוויין.
== מבנה ==
ניתן להבחין באופן תנאי בין המרכיבים הבאים:<ref name="Солодилов В. В. 2005"/>
* ליבה
* החגורה הראשונה של ישובי הלוויין
* החגורה השנייה של יישובי הלוויין
ליבת האגלומרט הוא אזור התפתחות מגורים מתמשך של העיר סנט פטרבורג, הכולל 13 מתוך 18 רובעי העיר.

==ראו גם==
* מטרופולין מוסקבה

== הערות שוליים ==

קטגוריה:מחוז לנינגרד: גאוגרפיה
קטגוריה:סנקט פטרבורג
קטגוריה:מטרופולינים
בילי גייבור

ויליאם "בילי" גייבור (באנגלית: William "Billy" Gabor; 13 במאי 1922 – 4 ביוני 2019) היה כדורסלן אמריקאי, אשר שיחק בקבוצת סירקיוז נשיונלס מליגות ה-NBL וה-NBA בין השנים 1948–1955. בעונת נבחר להשתתף במשחק האולסטאר של ה-NBA, ולאורך 6 עונותיו בליגה רשם ממוצעים כוללים של 9.8 נקודות, 2.0 אסיסטים ו-1.8 ריבאונדים למשחק.

==ביוגרפיה==
גייבור נולד בעיר בינגהמטון שבניו יורק, ובשנת 1942 החל ללמוד באוניברסיטת סירקיוז. בין השנים 1943–1945 שירת בגיס האווירי של צבא ארצות הברית עד לסיום מלחמת העולם השנייה, וב-3 העונות הבאות חזר ללמוד בסירקיוז. בעונתו האחרונה בקבוצת הכדורסל של האוניברסיטה קלע 15.0 נקודות בממוצע למשחק.

בדראפט ה-BAA{{כ}} 1948 נבחר גייבור על ידי רוצ'סטר רויאלס, בסיבוב השני, אך בחר לשחק עבור סירקיוז נשיונלס אשר השתתפה בליגת ה-NBL. בעונת עבר יחד עם הנשיונלס לשחק ב-NBA. באותה עונה קלע 10.9 נקודות בממוצע למשחק, והוביל את קבוצתו לצד דולף שייס, אל סרבי ופול סימור לגמר הליגה, בו הפסידה מול מיניאפוליס לייקרס. בעונת נבחר להשתתף במשחק האולסטאר, לצדם של שייס וסימור, על אף שרשם ממוצעים צנועים יחסית של 9.4 נקודות ו-1.9 אסיסטים למשחק. בעונת זכה עם סירקיוז באליפות ה-NBA, לאחר שגברה בסדרת הגמר על פורט ויין פיסטונס בתוצאה 4–3. בשל פציעה שותף גייבור בשלושה משחקים בלבד באותה עונה, ולא שיחק כלל לאורך הפלייאוף. לאחר הזכייה באליפות פרש ממשחק, בגיל 32.

ב-4 ביוני 2019 נפטר גייבור כתוצאה מדלקת ריאות, בגיל 97.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת סירקיוז
קטגוריה:בחירות דראפט של רוצ'סטר רויאלס
קטגוריה:כדורסלני סירקיוז נשיונלס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1922
קטגוריה:אמריקאים שנפטרו ב-2019
ולדיווסטוק רבתי

ולדיווסטוק רבתי הוא כינויו של אגלומרט ולדיווסטוק ולפרויקט של ממשלת פרימוריה למיזוג העיר ולדיווסטוק עם עיירות הלוויין הסמוכות שלה לעירייה עירונית אחת: מיזוג מחוזות העיר ולדיווסטוק וארטיומובסקי ובהמשך - מיזוג עם אוסוריסק ונחודקה.

אוכלוסיית השטח, בהתאם להרכב השטחים הכלולים בה, מוערכת בין 0.8 ל-1 מיליון תושבים. לערים ולדיווסטוק-נחודקה, שאינה עומדת בכל קריטריוני האגלומרט, מונה כ-1.2 מיליון תושבים.<ref name="ved2010"></ref>

ולדיווסטוק עם ערי הלוויין, שמקורן בתקופה הסובייטית, הפכה לאחת ממיליון המטרופולינים הרוסים הבודדים שאוכלוסייתה עדיין לא הגיעה למיליון איש.<ref></ref> בעידן שלאחר התפרקות ברית המועצות העיר וסביבתה חווים פיתוח ניכר משמעותי בשל המרחק מהמרכזים הכלכליים העיקריים של רוסיה, העניין הנמוך של המשקיעים מאזור אסיה-פסיפיק, והשוק הקטן של סחורות מקומיות, שמחריף את היציאה התמידית של האוכלוסייה מהמזרח הרחוק.

לראשונה נדון בשנת 1997 אודות פרויקט ולדיווסטוק רבתי לאיחוד העיר עם עיירות הלוויין. הפרויקט נכלל בתוכנית האב של ולדיווסטוק, שאומצה בשנת 2008. המכשול הראשון להתפתחות ולדיווסטוק רבתי הוא היעדר כבישים ותחבורה עירונית מודרנית.

התקוות העיקריות בדרך ליישום הפרויקט נקשרו בעת ההכנות לפסגת APEC בשנת 2012 בוולדיווסטוק, אז שופצו כבישים ושדה תעופה בינלאומי באזור. בנוסף, תוכנן לארגן בניית רכבת עירונית במהירות גבוהה שתחבר את ולדיווסטוק עם פרבריה.<ref>[http://www.gudok.ru/newspaper/detail.php?ID=245784&year=2007&month=12&SECTION_ID=13462 Скорость объединит города | Номер газеты «Гудок» от 20.12.2007 | Газета «Гудок»]</ref>

בכפוך להיקף המימון, תוכנית פעולה ברורה עם קווי המתאר העיקריים של "ולדיווסטוק רבתי" תוכנן להיות מיושם עד לשנים 2025–2030.

הפרויקט נתמך על ידי תוכניות ממשל פדרליות (של המשרד לפיתוח אזורי והמשרד לפיתוח כלכלי) ליצור את מה שמכונה "ערים תומכות".<ref></ref><ref></ref><ref></ref><ref></ref>

== אגלומרט ולדיווסטוק ==
ב-28 באוקטובר 2014 נחתם הסכם בין ארבע עיריות להקמת אגלומרט ולדיווסטוק.<ref></ref> האגלומרט כולל את העיר ולדיווסטוק ואת שלוש העיריות הקרובות לה. המחוזות העירוניים של אוסוריסק (194,250 תושבים בשנת 2015), בולשוי קאמן (39,879 תושבים), פוקינו (23,077 תושבים), נחודקה (156,649 תושבים), שרחוקה יחסית מהעיר ולדיווסטוק, מתפרשים כחלק מפיתוח עירוני היקפי נרחב. אגלומרט ולדיווסטוק יכול להגדיל את אוכלוסיית העיר וסביבתה לכדי 1.2 מיליון תושבים.

== הערות שוליים ==

קטגוריה:ולדיווסטוק
חלוקה מנהלית של ולדיווסטוק

433x433 פיקסלים
העיר ולדיווסטוק, המרכז המינהלי של פרימוריה, מחולקת ל-5 מחוזות עירוניים המהווים את רובעי העיר.<ref name="АТУ"></ref><ref name="гор.устав"></ref>

כחלק מהמבנה הניהולי-טריטוריאלי של האזור<ref name="АТУ"></ref><ref name="управления"></ref> ובמסגרת המבנה העירוני הוא העיר ולדיווסטוק בעלת מעמד של מחוז עירוני, הכולל 6 יישובים (עיר אחת וחמישה יישובים כפריים).<ref name="гор.устав"></ref>

== רובעי העיר ==
מבחינה מנהלית העיר מחולקת לחמישה מחוזות:
# לנינסקי
# האחד במאי
# פרוורצ'נסקי
# המועצות
# פרונזה

== תכנון ==
מבנה התכנון של העיר, על פי תוכנית המתאר הנוכחית, מורכב משישה אזורי תכנון של ולדיווסטוק, כמו גם הכפר טרודובויה.

ישנו פרויקט של ולדיווסטוק רבתי, שפותח בשנת 1997 ונועד להביא לאיחוד של ולדיווסטוק עם ערי לוויין (ארטיום, ובעתיד - אוסוריסק ונחודקה) ליצירת מטרופולין אחיד. הפרויקט נתמך על ידי תוכניות ממשל פדרליות (של המשרד לפיתוח אזורי והמשרד לפיתוח כלכלי).<ref></ref>

== יישובים ==
5 יישובים כפריים כפופים לעיר ומחוזותיה.<ref name="АТУ"></ref><ref name="гор.устав"></ref><ref name="управления"></ref>

== היסטוריה ==
ב-4 בינואר 1936 אימץ הוועד המרכזי של המפלגה הקומוניסטית החלטה על ארגון האזורים העירוניים בעיר ולדיווסטוק ורובעיה: פרונזה, לנינסקי וורושילובסקי. ב-4 באוגוסט 1937 הוקצה מחוז פרוורצ'נסקי ממחוז פרונזה. בשנת 1957, שמו של מחוז וורושילובסקי שונה לרובע האחד במאי.

== הערות שוליים ==

קטגוריה:ולדיווסטוק
הר ביסטר (אנטארקטיקה)

הר ביסטר (באנגלית: Mount Bistre; מילולית: ההר החום) הוא הר בצד המזרחי של ארץ גרהאם שבאנטארקטיקה.

ההר ממוקם בצידו הצפוני של קרחון אוונס.

גובהו של ההר 1,295 מטרים מעל פני הים.

== היסטוריה ==
=== מיפוי ההר ===

ההר נסקר על ידי סקר שטחי חסות איי פוקלנד בשנת 1947, ובשנית בשנת 1955.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה.

שמו של ההר תיאורי, והוא מתאר את הצבע החום של סלעי ההר במדרונות התלולים המזרחיים והדרומיים של ההר (שבשל תלילותם חשופים מקרח).

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=mLHtBgAAQBAJ&pg=PT29&lpg=PT29&dq=%22Mount+Bistre%22+Antarctica&source=bl&ots=8IFnYHp2Ri&sig=ACfU3U2mAyc6fcZxGDUsgOL5PsXQMsIn0g&hl=en&sa=X&ved=2ahUKEwim_dypjb7oAhXB-aQKHX5XBZoQ6AEwB3oECAsQAQ#v=onepage&q=%22Mount%20Bistre%22%20Antarctica&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1426 הר ביסטר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107816 הר ביסטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1375&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ביסטר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ביסטר
ביסטר
פדרו סאס

פדרו פטראצי סאס (נולד ב-15 בספטמבר 1990) הוא כדורגלן ברזילאי המשחק בעמדת הקשר במועדון ספורט כפר קאסם.

==קריירה==
פטראצי נולד בג'אבוטיקאבל, שבברזיל, והתחיל את הקריירה שלו במחלקת הנוער של קומרסיאל מהעיר ריביירו פרטו. ב-2009 עבר לשחק בהונגריה במדיה של קאפוולגה. לאחר עונה עבר לקאפושוואר מהליגה הראשונה בהונגריה ושיחק בה במשך כארבע עונות. לאחר מכן עבר לשחק כעונה בלבדיאקוס שביוון.

בחודש יולי 2014 הצטרף להפועל רעננה ובינואר 2015 עבר לשחטאר קאראגנדי מליגת העל הקזחית.

ב-2016 הצטרף לבוראץ' צ'אצ'אק הסרבית.

בשנת 2017 חזר לישראל וחתם בהפועל נוף הגליל במהלכה של העונה נפצע קשה ברגלו וסיים את העונה מוקדם מהצפוי. ביוני 2018 חתם על חוזה מחודש בנוף הגליל.

ב-16 בינואר 2022 עזב את הפועל נוף הגליל וחתם בהפועל אום אל-פחם.

ב-18 ביולי 2022 חתם בהפועל אשדוד.

ב-12 בפברואר 2023 חתם בדצ'יץ' מליגת העל המונטנגרית.ב-23 ביולי 2023 חתם במועדון ספורט כפר קאסם.

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני לבדיאקוס
קטגוריה:כדורגלני הפועל רעננה
קטגוריה:כדורגלני שחטיור קרגנדה
קטגוריה:כדורגלני בוראץ' צ'אצ'אק
קטגוריה:כדורגלני הפועל נוף הגליל
קטגוריה:כדורגלני הפועל אום אל-פחם
קטגוריה:כדורגלני הפועל אשדוד
קטגוריה:כדורגלני דצ'יץ'
קטגוריה:כדורגלני מועדון ספורט כפר קאסם
קטגוריה:כדורגלנים זרים בישראל
קטגוריה:ספורטאים זרים בהונגריה
קטגוריה:ספורטאים ברזילאים ביוון
קטגוריה:ספורטאים ברזילאים בישראל
קטגוריה:ספורטאים ברזילאים בקזחסטן
קטגוריה:ספורטאים זרים בסרביה
קטגוריה:ספורטאים זרים במונטנגרו
קטגוריה:ברזילאים שנולדו ב-1990
הדומה העירונית של ולדיווסטוק

הדומה העירונית של ולדיווסטוק, רשמית "הדומה של העיר ולדיווסטוק" (ברוסית: Дума города Владивостока) הוא בית המחוקקים של העיר ולדיווסטוק. הדומה העירונית מחוקקת חוקי עזר עירוניים ואחראית לבחירת ראש העיר, שבדרך כלל מיוצג על ידי המפלגה הגדולה בפרלמנט.

מחצית מחברי הפרלמנט נבחרים על פי רשימות מפלגתיות ומחציתם על פי מחוזות הבחירה.
==היסטוריה==
הפרלמנטריזם בחבל פרימוריה החל בשנת 1875, אז החלה הדומה העירונית של וולדיווסטוק את עבודתה. הבחירות הראשונות בתולדות ולדיווסטוק שבמהלכן נבחרו הצירים וראש העיר נערכו ב-21 בנובמבר 1875 בהוראת האדמירל ארדמן, המושל צבאי באזור פרימוריה. באספה 165 בעלי זכות בחירה, שבחרו את התנועות המייצגות בדומה העירונית, ואת ראש העיר. ב-30 בנובמבר (12 בדצמבר בלוח הישן) 1875, נערכה הישיבה הראשונה של הדומה העירונית של ולדיווסטוק והיא נבחרה לתקופה של 4 שנים. תפקידה היה למנות מבין התנועות בדומה את גופי הביצוע (המועצה העירונית), שבראשה מכהן ראש העיר.

במהלך 47 שנות קיומה, הרכב הדומה והתנועות בה השתנו שוב ושוב. לדוגמה, בראשית המאה העשרים היו פחות תנועות מהוועדות המורכבות מהן - 35 כנגד 36. מועצת העיר כללה רק את ראש העיר ושלושה אנשים: ממלא מקום, חבר הוועד המנהל וחבר ועדת התברואה. בנוסף להם, מועצת העיר כללה רואה חשבון, עוזר לרואה חשבון, פקיד ראשי, מנהל רכוש עירוני, ומנהל האדמות העירוניות.

מספר ועדות הדומה הצטמצם בהדרגה, וב-16 בדצמבר 1911 אושרו 11 ועדות על ידי המושל הצבאי: 

ועדת ההערכה, הוועדה לבנייה טכנית, ועדת הרפואה, ועדת הרווחה, ביקורת, כספים, אדמות, ועדת חינוך ציבורי, ועדת שיפור חלקי העיר החדשים, ועדת רכש, וועדת ספרייה. זאת, עד להוראת ביטול הבחירות.

הישיבה האחרונה של הדומה התקיימה ב-19 באוקטובר 1922, שבוע לפני כניסת יחידות הצבא האדום לעיר, וב-27 באוקטובר בוטלה הדומה לגמרי. בשבעת העשורים הבאים נבחרה מועצת הנבחרים על ידי המפלגה הקומוניסטית של ברית המועצות.

הדומה העירונית חידשה את עבודתה, ב-21 ביוני 2001 ונבחרה לכהונה של שנתיים עם 35 צירים. במהלך עבודתה אימצה הדומה למעלה מ־170 תקנות רגולטוריות ומשפטיות בעיקר בעלות אוריינטציה חברתית.

ב-8 ביוני 2003 נערכו הבחירות לדומה שכללה כעת 25 צירים ובה רוסיה המאוחדת קיבלה את מירב התמיכה והמושבים בה. ב-17 בדצמבר 2007 הורכבה הדומה מ-17 צירים במסגרת בחירות שנערכו בעיר כאשר 18 צירים הורכבו על סמך מחוזות הבחירה. ב-2 בנובמבר 2012 והורכבה מ -17 צירים שנבחרו בבחירות כלליות ו-18 צירים נוספים שנבחרו ממחוזות הבחירה. ב-22 בספטמבר 2017, נערכו בחירות נוספות לדומה.

==מבנה==
* מועצת הדומה
** ועדת תקציב, מיסים ומימון
** הוועדה למדיניות כלכלית ורכוש מוניציפלי
** הוועדה למשק העיר
** הוועדה למדיניות חברתית וענייני ותיקי מלחמה
** ועדת השלטון המקומי, חקיקה ופיתוח האזרח

==ראו גם==
*ראש עיריית ולדיווסטוק
*עיריית ולדיווסטוק

==קישורים חיצוניים==
* 
* 
* 

ולדיווסטוק
קטגוריה:פרלמנטים
קטגוריה:ולדיווסטוק
עיריית ולדיווסטוק

עיריית ולדיווסטוק (ברוסית: Администрация города Владивостока; רשמית, "האדמיניסטרציה של העיר ולדיווסטוק") היא הגוף הניהולי העליון בעיר ולדיווסטוק, העומד בראש המערכת של רשויות השלטון של ולדיווסטוק. את העירייה מנהל ראש העיר. ראש העיר הנוכחי הוא קונסטנטין שסטקוב.

העיר מחולקת ל-5 מחוזות עירוניים כשבראש כל מחוז עומד פקיד אחראי מטעם ראש העיר לניהול המחוז.

==מבנה==

==ראשי עיריית ולדיווסטוק מאז 1990==

{| class="wikitable" width=60%
! שם
! שנות כהונה
|-
| ולדימיר יפרמוב
| פברואר 1990-סוף 1992
|-
| ויקטור צ'רפקוב
| 26 ביוני 1993-23 בדצמבר 1994, 22 באוקטובר 1997-11 בדצמבר 1998
|-
| קונסטנטין טולסטושיין
| דצמבר 1994-אוגוסט 1996
|-
| יורי קופילוב
|1998-2000, 20 ביוני 2000-18 ביולי 2004
|-
|ולדימיר ניקולאייב
| 18 ביולי 2004<ref></ref>-20 בפברואר 2008
|-
| יורי קורן
| 28 בפברואר 2007<ref></ref>-1 באוקטובר 2007
|-
| אולגה קוזרצסקאיה
| 1 באוקטובר-1 בדצמבר 2007
|-
| אלכסנדר ברבאנוב
| 1 בדצמבר-7 בדצמבר 2007
|-
| אלכסנדר מלניק
| 7 בדצמבר 2007-פברואר 2008
|-
| איגור קובאלב
| פברואר-1 באפריל 2008
|-
| ויטאלי מוטובין
| 1 בפברואר-18 במאי 2008 .
|-
| איגור פושקריוב
|18 במאי 2008–3 בנובמבר 2017
|-
| אלכסיי ליטווינוב
| 2 ביוני- 27 ביוני 2016, 30 בנובמבר-21 בדצמבר 2017<ref></ref>
|-
| קונסטנטין לובודה
| 27 ביוני 2016-18 באפריל 2017<ref></ref>
|-
| קונסטנטין מז'ונוב
| 18 באפריל-30 בנובמבר 2017<ref></ref>
|-
| ויטאלי ורקיינקו
| 21 בדצמבר 2017<ref></ref>-28 במרץ 2019
|-
| אולג גומניוק
| 28 במרץ 2019 - 18 במאי 2021
|-
| קונסטנטין שסטקוב
| 18 במאי 2021 - ואילך
|-
|}

==ראו גם==
* חלוקה מנהלית של ולדיווסטוק
* הדומה העירונית של ולדיווסטוק

==קישורים חיצוניים==
* 
* 
* 

==הערות שוליים==

קטגוריה:רוסיה: עיריות
קטגוריה:ולדיווסטוק
המוסקטרים: משימה מסתורית

המוסקטרים: משימה מסתורית (באיטלקית: Moschettieri del re - La penultima missione) הוא סרט איטלקי משנת 2018 בבימויו של ג'ובאני ורונזי. הסרט, שנכתב על ידי ג'ובאני ורונזי וניקולה בלדוני, נוצר בהשראת הרומנים המפורסמים "שלושת המוסקטרים" ו"עשרים שנה אחר כך" מאת אלכסנדר דומא.<ref></ref> הסרט הוא קומדיה הרפתקנית בכיכובם של המוסקטרים, ד'ארטניאן, פורתוס, אראמיס ואתוס, היוצאים לסדרת הרפתקאות במטרה להציל את המלך לואי ה-14.<ref></ref>

== עלילה ==
לאחר עשרים שנה מחוץ לתמונה, המוסקטרים של המלך נקראים חזרה לפעולה על ידי המלכה אן, המבקשת נואשות את עזרתם. ציניים ומפוכחים, אך עדיין מוכשרים להפליא עם חרבותיהם, ד'ארטניאן, פורתוס, אתוס וארמיס, יקפצו שוב לאש למשימתם (אולי) האחרונה המדהימה: להציל את צרפת מתככיו המרושעים של הקרדינל מאזארן ושותפתו החושנית מיליידי.

==שחקנים ודמויות==
* פיירפרנצ'סקו פבינו: ד'ארטניאן
* רוקו פפלאו: אתוס
* ולריו מסטראנדריאה: פורתוס
* סרג'יו רוביני: אראמיס
* אלסנדרו האבר: החשמן מאזראן
* מרקו טודיסקו: לואי הארבעה עשר
* מרגריטה בואי: המלכה אן מאוסטריה
* פדריקו ילאפי: אנטוניו
* מטילדה גיאולי: אנג'לה
* ולריה סולארינו: סיקוניאק
* ג'וליה בווילאקה: מיליידי דה וינטר
* ללה ואנולי: משרת
* אנטונינו יוריו
== הפקה ==
הסרט צולם בעיקר בבזיליקטה, מאטרה, בבתרונות של אליאנו, בונוסה ובמלפי,<ref></ref> עם תמיכה של ממשלת מחוז בזיליקטה ונציבות הקולנוע של לוקנה. סצינות נוספות צולמו בארמון המלכותי בגנואה<ref></ref> ובארמון צ'יג'י של אריצ'יה.<ref></ref>
== הפצה ==
הסרט יצא בבתי הקולנוע האיטלקיים החל ב-27 בדצמבר 2018.<ref></ref> במזרח אירופה הסרט יצא באיחור של שנתיים, בשנת 2020.
== פסקול ==
את הפסקול כתבה גרטיס דיינר, להקה שהוקמה על ידי לוקה מדיצ'י, ג'וזפה ספונארי ואנטוניו אימאמרינו.<ref></ref>
== סרט המשך ==
ב-2020 סרט המשך בשם "כולם בשביל אחד, אחד בשביל כולם" ("Tutti per uno, uno per tutti") צולם בטוסקנה, איטליה. בשל מגפת הקורונה באיטליה, הסרט לא שודר בבתי הקולנוע אלא שודר בערוץ הטלוויזיה Sky Cinema, בדצמבר 2020.

== פרסים ==
* 2019 - פרס פליאנו<ref></ref>
** השחקן הטוב ביותר: רוקו פפאלו
== קישורים חיצוניים ==

== הערות שוליים ==

קטגוריה:סרטים איטלקיים
קטגוריה:סרטי קומדיה
קטגוריה:סרטי שלושת המוסקטרים
מעשיך יקרבוך ומעשיך ירחקוך

מעשיך יקרבוך ומעשיך ירחקוך הוא פתגם עברי שמקורו מתקופת התנאים. משמעות הפתגם היא שהאדם עצמו קובע את ההתייחסות אליו על ידי מעשיו: במעשים טובים ונכונים הוא מביא לכך שיזכה ליחס טוב (מצד בני האדם ומצד ההשגחה האלוהית) ואילו במעשים רעים הוא מביא לכך שהיחס אליו יהיה דחייה והרחקה. הרעיון קשור לעיקרון הבחירה החופשית.

במקורו הביטוי בא לשלול נפוטיזם. במקורות מאוחרים יותר שולל הביטוי יחס הפוך של ענישת צאצאים על חטאי אבותיהם.
==מקורות הביטוי==
*ב מובא שלפני פטירתו של עקביא בן מהללאל ביקש ממנו בנו שיצווה את חבריו לקרבו. האב סירב, ושאלו בנו האם מצא בו איזה פגם, ועל כך השיב: 
*בשיר השירים רבה מובא שרבי עקיבא הסביר שמבין הארבעה שנכנסו לפרדס רק הוא נכנס בשלום ויצא בשלום לא בגלל גדלותו, אלא בגלל מעשיו: 
*בתנא דבי אליהו מוסבר ביטוי זה בעיקר ביחס ההשגחה אל האדם: 

==קישורים חיצוניים==

==הערות שוליים==

קטגוריה:ניבים וביטויים חז"ליים
קטגוריה:משפחה
מועדון ספורט דבורייה

מועדון ספורט דבורייה אוסמה (מכונה גם הפועל דבורייה בערבית: هبوعيل دبورية) הייתה קבוצת כדורגל ישראלית מהמועצה המקומית דבורייה שבגליל התחתון.

==היסטוריה==
מאמצע שנות ה-60 התקיים מועדון בליגות הנמוכות בשם "הפועל דבורייה" שהתפרק בשנת 2006, ולא הגיע להישגים משמעותיים. 

המועדון נוסד בשנת 2008 על תשתיות המועדון הישן ובמקומו, בשם "מועדון ספורט דבורייה" ולעיתים מכונה "מ.ס. הפועל דבורייה" בגלל קבוצת העבר. בעונתה הראשונה הצטרפה הקבוצה לליגה ג' מחוז עמק יזרעאל. בעונת 2010/2011 עלתה הקבוצה לליגה ב' ובעונת 2018/2019 עלתה לליגה א' והצליחה להשלים ארבע עליות ב-6 שנים. במהלך עונת 2019/2020 סבלה ממצב כלכלי רעוע, אך בזכות סיוע כספי חיצוני ניצלה מהתפרקות.

בסוף עונת 2020/2021, הקבוצה ירדה לליגה ב' אך התפרקה בשל חובות כבדים.

==קישורים חיצוניים==
* 

==הערות שוליים==

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2008
Watch My Lips

Watch My Lips (בעברית: תצפה בשפתיים שלי) הוא אלבום ההופעה הראשון של הזמרת-יוצרת האנגלייה סופי אליס-בקסטור. האלבום יצא לאור ב-1 בדצמבר 2003 על ידי חברת התקליטים איילנד רקורדס.

==רשימת רצועות==
* Read My Lips Tour live at Shepherd's Bush Empire
# "Sparkle"
# "Universe Is You"
# "Lover"
# "A Pessimist Is Never Disappointed"
# "By Chance"
# "Final Move"
# Is It Any Wonder"
# "Groovejet (If This Ain't Love)"
# "Everything Falls Into Place"
# "Murder on the Dancefloor"
# "Move This Mountain"
# "Get Over You" <small>(הדרן)</small>
# "Take Me Home" <small>(הדרן)</small>
* Read My Lips-era videos
# "Take Me Home"
# "Murder on the Dancefloor"
# "Get Over You"
# "Move This Mountain"
# "Music Gets the Best of Me"

Theaudience promos
# "I Got the Wherewithal"
# "?If You Can't Do It When You're Young; When Can You Do It"
# "A Pessimist Is Never Disappointed"

== קישורים חיצוניים ==

== הערות שוליים ==

קטגוריה:אלבומי וידאו מ-2003
קטגוריה:אלבומי סופי אליס-בקסטור
קטגוריה:אלבומי וידאו באנגלית
קטגוריה:סרטים באנגלית
קטגוריה:אלבומי חברת יוניברסל מיוזיק גרופ
פורד פלקון XA

פורד פלקון XA (באנגלית: Ford Falcon XA, קרוי גם: Ford Futura (XA), קרוי גם: Ford Fairmont (XA)) היא מכונית משפחתית גדולה מתוצרת יצרנית הרכב Ford Australia , חברת בת של פורד אשר יוצרה בין השנים 1972–1973 באוסטרליה.

==תצורות==
* 4 דלתות - סדאן (6 נוסעים: 3+3, 5 נוסעים: 2+3).
* 5 דלתות - סטיישן.
* 2 דלתות - קופה הרדטופ.
* 2 דלתות - מסחרית.
* 2 דלתות - טנדר ("Falcon Utility").

=="פורד פלקון XA"==

* דגם "פורד פלקון XA" סדאן 4 דלתות יוצר בין מרץ 1972 – ספטמבר 1973. דגם "פורד פלקון XA" קופה הרדטופ יוצר מאוגוסט 1972. דגם "פורד פלקון XA" בתצורת מסחרית יוצר מאוקטובר 1972.
* מנוע קדמי.
* מנוע בנזין.
* סוג הנעה: הנעה אחורית.
* דגמי "פורד פלקון XA" שווקו באוסטרליה ובדרום אפריקה שם היה קרוי "Ford Ranchero".
* דגם "פורד פלקון XA" יוצר בתצורת אמבולנס.
* דגם "GT Hardtop" הוגדר כ"מכונית שרירים", הורכב בדגם מנוע 5.8 ליטר המפיק 300 כ"ס.

== תמונות ==
<gallery mode="packed" heights="120">
קובץ:1972 Ford Falcon XA GS Utility.jpg | "פורד פלקון XA" - טנדר, שנת 1972 
קובץ:Ford Falcon XA 500 (15119292813).jpg | "פורד פלקון 500XA" 
קובץ:Ford Falcon XA 500 (17142598388).jpg | "פורד פלקון 500XA" 
קובץ: 1972 Ford Falcon 500 Wagon (8310106450).jpg | "פורד פלקון XA" - סטיישן 
קובץ:1973 Ford XA Falcon ambulance (5344100147).jpg | "פורד פלקון XA", שנת 1973 - אמבולנס 
קובץ:1973 Ford XA Falcon ambulance (14703475929).jpg | "פורד פלקון XA" - אמבולנס 
קובץ:1972 Ford XA Falcon GS hardtop (6052645316).jpg | "פורד פלקון XA" דגם "GS hardtop" שנת 1972 
קובץ:1972-73 XA Hardtop 500 Lime Glaze==.JPG | "פורד פלקון XA" דגם "הרדטופ 500"
</gallery>

==ראו גם==
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

==קישורים חיצוניים==

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:אמבולנסים
קטגוריה:מכוניות שרירים
XA
קטגוריה:דגמי מכוניות שהושקו ב-1972
קטגוריה:כלי רכב המיוצרים באוסטרליה
רוברט דורפמן

רוברט דורפמן (באנגלית: Robert Dorfman; 27 באוקטובר 1916, ניו יורק – 24 ביוני 2002) היה כלכלן אמריקאי, פרופסור באוניברסיטת הרווארד, שנודע בתרומתו בתחום בדיקת קבוצה, תורת הקודים וכלכלה.

==קורות חיים==
רוברט דורפמן נולד בשנת 1916 בניו יורק. הוא למד סטטיסטיקה ובשנת 1937 קיבל תואר שני באוניברסיטת קולומביה. החל משנת 1939 הוא עבד בשרות ממשלתי ובמהלך מלחמת העולם השנייה עבר בחיל האוויר האמריקאי. בשנת 1943 דורפמן פרסם עבודה חלוצית בתחום בדיקת קבוצה.

בשנת 1950 הוא סיים דוקטורט באוניברסיטת קליפורניה בברקלי בתחום תכנון ליניארי ושימושים שלו בכלכלה. בשנת 1955 הוא קיבל תואר פרופסור באוניברסיטת הרוורד ועבד שם במשך 32 שנים.

רוברט דורפמן עסק גם בתחום כלכלה סביבתית ועשה מחקרים בתחום זה באזור המזרח התיכון ודרום אסיה.

==קישורים חיצוניים==

* [https://www.informs.org/Explore/History-of-O.R.-Excellence/Biographical-Profiles/Dorfman-Robert קורות חיים]
* 

קטגוריה:בוגרי אוניברסיטת קולומביה
קטגוריה:סגל אוניברסיטת הרווארד
קטגוריה:כלכלנים אמריקאים
קטגוריה:זוכי מלגת גוגנהיים
קטגוריה:אמריקאים שנולדו ב-1916
קטגוריה:אמריקאים שנפטרו ב-2002
מועדון ספורט טירה

מועדון ספורט טירה הוא קבוצת כדורגל מהעיר טירה, המשחקת, נכון ל-2024, בליגה א' צפון.

==היסטוריה==
הפועל בני טירה התפרקה בשנת 2004, בעקבות בעיות כלכליות ופוליטיות. על בסיס שחקניה הוקמה קבוצת מכבי בני טירה שהתפרקה בשנה הבאה, ועל בסיס האחרונה הוקמה באותה השנה מ.ס. טירה.

מ. ס. טירה התפרקה בשנת 2009 בעקבות כישלונות מרובים בניסיון לעלות מליגה ג' לליגה ב'. שנה לאחר מכן, עם הצטרפותם של עבד טיטי וחיים ירמיהו לצוות ניהול המועדון, שבה הקבוצה לפעילות והצליחה לסיים במקום הראשון ולעלות לליגה ב'. בעונת 2012/2013 סיימה במקום הרביעי והעפילה למשחקי הפלייאוף, אך הפסידה כבר בסיבוב הראשון להפועל בקעת הירדן. בעונת 2015/2016 מינתה הקבוצה את המאמן מוחמד סמארה. בסיום העונה ניצחה בדו־קרב פנדלים בגמר משחקי הפלייאוף את מכבי עירוני "אלי" עמישב פתח תקווה, ועלתה לליגה א' צפון. בעונת 2018/2019, סיימה הקבוצה במקום החמישי והעפילה למשחקי הפלייאוף, אך הודחה במשחק הראשון.

==קישורים חיצוניים==

* 

קטגוריה:קבוצות כדורגל ערביות ישראליות
קטגוריה:קבוצות כדורגל שהוקמו ב-2005
קטגוריה:טירה (עיר)
עבד אל-מוטלב אבן האשם

שייבה אל-חמד עבד אל-מוטלב אבן האשם בן עבד מנאף בן קוסיי (בערבית: شيبة الحمد عَبدُ المُطَّلِب بنُ هَاشِم بنُ عَبد مَنَاف بنُ قُصَي; 497 – 578) היה סבו של מוחמד, נביא האסלאם<ref></ref>.

==לידה==
חרף העובדה שישנם היסטוריונים שגורסים כי עבד אל-מוטלב נולד בשנת 480, הדעה המקובלת והרווחת ביותר היא שהוא נולד בשנת 497, באל-מדינה, שנקראה בתקופתו "ית'רב".

==משפחה==
===שושלת===
עבד אל-מוטלב הוא שייבה אלחמד, בן האשם, בן עבד מנאף, בן קוסיי, בן כּלאב, בן מרה, בן כּעב, בן לואיי, בן ע'אלב, בן פהר, בן מאליק, בן אל-נדר, בן כּנאנה, בן ח'זימה, בן מדרכּה, בן איליאס, בן מדר, בן נזאר, בן מעד, בן עדנאן<ref></ref>.

===אחים===
לאבו מוטלב היה אח אחד ויחיד, והוא אסד בן האשם.

===נשים===
היסטוריונים יודעים על שש נשים שהיו לעבד אל-מוטלב:
* צפייה בנת ג'נדב בן חג'יר.
* נתילה בנת ג'נאב בן כּליב.
* פאטמה בנת עמר בן עאיד בן עמראן בן מח'זום אלקרשיה.
* האלה בנת ווהיב בן עבד מנאפ בן זהרה בנ כּלאב אלקרשיה.
* לובנא בנת האג'ר בן עבד מנאפ אלח'זאעיה
* מומנעה בנת עמרו בן מאלק אלח'זאעיה.

===ילדים===
לעבד אל-מוטלב היו ילדים רבים.
* מצפייה היו לו את אל-חארת' ואת קות'ום
* מנתילה היו לו את דראר ואת אל-עבאס.
* מפאטמה היו לו את: אבו טאלב, עבד אללה, אל-זביר, עאתכּה, ברה, אמימה, ארווא, אום חכּים.
* מהאלה היו לו את: אל-מקום, אל-מע'ירה, חמזה, צפייה.
* מלובנא היה לו את אבו להב, אשר נזכר בסורת אל-מסד.
* ממומנעה היה לו את מצעב.

==מותו==
עבד אל-מוטלב נפטר בשנת 578, בגיל 98, ונקבר במכה.

==אילן יוחסין==

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אסלאם
קטגוריה:ילידי 497
קטגוריה:נפטרים ב-578
בני ערערה עארה

הפועל בני ערערה עארה (ערבית:هبوعيل أبناء عرعرة-عارة) היא קבוצת כדורגל ישראלית מהיישוב ערערה שבסמוך לאום אל-פחם. נכון ל-2022, הקבוצה משחקת בליגה ב'.

==היסטוריה==
המועדון נוסד בשנת 2014 על יסוד הפועל ערערה שהתפרקה שנתיים קודם לכן. בעונתה השנייה בליגה ג' סיימה את העונה ללא הפסד והעפילה לליגה ב'. באותה שנה זכתה הקבוצה גם בגביע הליגה אחרי שניצחה במשחק הגמר את הפועל בני מוסמוס (2-1). בעונת 2018–2019 סיימה הקבוצה במקום השני והעפילה לליגה א', אחרי שהביסה את עירוני נשר במשחקי המבחן. בסיום עונת 2021/2022 נשרה לליגה ב.

==סגל הקבוצה==
; נכון ל-26 באפריל 2020

 

==קישורים חיצוניים==

* 

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:ערערה
קטגוריה:קבוצות כדורגל שהוקמו ב-2014
הפועל בני זלפה

הפועל בני זלפה היא קבוצת כדורגל ערבית-ישראלית מהכפר זלפה במעלה עירון. הקבוצה משחקת, נכון ל-2023, בליגה א' צפון.

==היסטוריה==
המועדון נוסד בשנת 2010 ושיחק במשך כארבע עונות בליגה ג' מחוז יזרעאל. בטרום עונת 2015–2016 עלתה הקבוצה לליגה ב', בעקבות איחוד בין מ.ס גבעת אולגה להפועל חדרה ולאחר שמכבי בני נחף קאסם ואחי ביר אלמכסור עלו לליגה ב'. בעונתה הראשונה בליגה סיימה הקבוצה במקום הרביעי והעפילה למשחקי הפלייאוף בו הפסידה בגמר המחוזות להפועל אום אל-פחם.

בעונת 2017–2018 סיימה במקום הראשון בליגה ב' צפון ב', לאחר מאבק צמרת צמוד מול מועדון ספורט דבורייה שהוכרע בזכות מאזן ניצחונות עדיף, והעפילה לליגה א'. בעונת הבכורה בליגה א' סיימה הקבוצה במקום ה-6. בעונת 2019–2020 הופסקה הליגה לאחר המחזור ה-22 בעקבות משבר הקורונה והקבוצה סיימה במקום ה-8.

==מגרש ביתי==
הקבוצה היא ללא מגרש ביתי לאירוח משחקים בשטח הכפר זלפה ולכן מיום הקמתה נאלצה לנדוד ולארח את משחקיה באצטדיון השלום בעיר אום אל-פחם. בשנת 2018 נבנה בשטח הכפר מגרש לאימונים בלבד. בעונת 2019–2020 אירחה הקבוצה את משחקיה במגרש של מרכז יעל בגוש התענכים.

==סגל הקבוצה==
נכון ל-26 באפריל 2020

==קישורים חיצוניים==

* 

==הערות שוליים==

קטגוריה:מעלה עירון
קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2010
הפועל באקה אל-גרבייה

הפועל עירוני באקה אל-גרבייה היא קבוצת כדורגל ישראלית מהעיר באקה אל-גרבייה. הקבוצה משחקת בליגה א' צפון.

==היסטוריה==
המועדון נוסד בשנת 2010 על בסיס הפועל באקה אל-גרבייה שהתפרקה שמונה שנים קודם לכן. בעונתה הראשונה בליגה ג' סיימה בפסגת הטבלה והעפילה לליגה ב'. בעונת 2012–2013 סיימה במקום השני במרחק נקודה מהמקום הראשון, והפסידה במשחקי הפלייאוף. באותה עונה העפילה לראשונה בתולדותיה לסיבוב ח' בגביע המדינה אך הודחה מהגביע לאחר הפסד למכבי סקציה מעלות תרשיחא. בעונת 2014–2015 סיימה במקום הראשון בליגה ב' והעפילה לראשונה לליגה א'.

בעונת 2019/20 הפועל באקה אל גרביה הפסידה בגמר המחוזות (צפון ודרום) על הזכות לשחק בליגה הלאומית.

==קישורים חיצוניים==

* 

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:באקה אל-גרבייה
קטגוריה:קבוצות כדורגל שהוקמו ב-2010
הפועל כפר כנא

הסמל האלטרנטיבי של המועדון
הפועל כפר כנא היא קבוצת כדורגל ישראלית מכפר כנא המשחקת בליגה א' צפון.

==היסטוריה==
הקבוצה נוסדה בתחילת שנות ה-70 והחלה את דרכה בליגה ד' מחוז נצרת. בתום עונת 1976/1977 העפילה לליגה ג' מחוז חיפה, שם שיחקה 13 עונות, עד תום עונת 1989/1990 בה עלתה לליגה ב' צפון. לאחר ארבע עונות, בסיום עונת 1993/1994, העפילה לליגה א' צפון. שתי עונות לאחר מכן קבעה הקבוצה את הישג השיא שלה כשבעונת 1995/1996 סיימה במקום השני בליגה א' צפון וכמעט עלתה לליגה הארצית. הקבוצה שיחקה בליגה א' 19 עונות רצופות, עד עונת 2012/2013, בה סיימה במקום האחרון ושבה לליגה ב' צפון

בעונת 2013/2014 סיימה עם מספר נקודות זהה למוליכה בליגה ב' צפון, איחוד בני מג'דל כרום. במשחק הכרעה שנערך בין השתיים, בתום 120 הדקות הייתה התוצאה 1:1, וכפר כנא הפסידה בבעיטות עונשין מ־11 מטרים בתוצאה 3:4. בעקבות כך התמודדה הקבוצה במשחקי הפלייאוף אך הפסידה 4:1 להפועל שפרעם ונשארה בליגה ב'.

בעונת 2014/2015 סיימה במקום הראשון בליגה ב' צפון וחזרה לליגה א'.

==קישורים חיצוניים==

* 

==הערות שוליים==

קטגוריה:התאחדות הפועל: מועדוני כדורגל
קטגוריה:כפר כנא: ספורט
קטגוריה:קבוצות כדורגל ערביות ישראליות
קטגוריה:קבוצות כדורגל שהוקמו ב-1972
ZmEu

זמאו (באנגלית: ZmEu) הוא כלי לסריקת רשת, המשמש לסריקה ואיתור פגיעויות בכלי הניהול phpMyAdmin<ref></ref><ref></ref>.

באמצעות הכלי ניתן לאתר שרתים המריצים גרסאות עם פגיעות, לנצלן ולהשתלט על השרת, בנוסף מאפשר הכלי לבצע התקפות כח גס ובאופן של ניסוי וטעייה מנחש את פרטי ההזדהות<ref></ref>.

הכלי פותח בשנת 2011 על ידי מפתח רומני ונקרא על שמו של יצור אגדי על טבעי ורב כוח מהמיתולוגיה הרומנית.

== ראו גם ==
* Nikto
* Banner Grabbing
* Nessus
* סורק פגיעות

== קישורים חיצוניים ==
* 

== הערות שוליים ==

קטגוריה:תוכנה חופשית
קטגוריה:אבטחת מידע
נורם בעיר הגדולה 3

נורם בעיר הגדולה 3 (באנגלית: Norm of the North: King Sized Adventure) הוא סרט הנפשה ממוחשבת אמריקאי-הודי מסוגת הרפתקאות וקומדיה משנת 2019. הסרט בוים על ידי טים מלטבי וריצ'רד פין, ונכתב על ידי דרק צ'אן. הסרט משמש כסרט המשך שני לסרט "נורם בעיר הגדולה", והוא מספר על נורם שיוצא להרפתקה בסין לאחר שקיבל מארכאולוג מפורסם פסל מיוחד.

ב-11 ביוני 2019 הסרט הופץ להקרנה ביתית בארצות הברית. בישראל הסרט הוקרן לראשונה בדיבוב לעברית ב-10 באוקטובר 2019. אורך הסרט הוא כ-91 דקות, ושפת המקור שלו היא אנגלית.

בשנת 2020, הופץ לסרט סרט המשך בשם "נורם יוצא לחופשה".

== תקציר העלילה ==
בסרט זה, נורם, דוב קוטב אשר הפך למלך החדש, פוגש ארכאולוג בשם ג'ין, ומגלה שדקסטר, שותפו המרושע לשעבר, גנב חפץ סיני יחיד במינו. בעזרת חבריו הלמינגים, נורם יוצא למסע ברחבי העולם על מנת להשיב את החפץ למקומו הנכון. באותו הזמן נורם וחבריו מתכוננים לחתונתו של סבו. במהלך הסרט הוא מתמודד מול סכנות ומוצא את נכדו של ג'ן, פרופסור צ'ן, מרצה באוניברסיטת סין, ויחד הם מחזירים את החפץ למקום הטבעי ונורם מצליח לחזור לקוטב לקראת החתונה.

== הדמויות והמדבבים ==
במאית הדיבוב של הסרט בעברית הייתה ראיה מנור.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|נורם
|אנדרו טות'
|אורי זלצמן
|-
|צ'ן
|וינסנט טונג
| rowspan="2" | גילן שחף
|-
|סטן
|אלן מאריוט
|-
|דקסטר
|מייקל דובסון
|דן שצברג
|-
|ג'ין
|סיימון האיאמה
| rowspan="3" | גדי לוי
|-
|סבא
|בריאן דובסון
|-
|פונג
|לי טוקר
|-
|קווין
|קול הווארד
|גיא זיידמן
|-
|אולימפיה
|מאיה קיי
|מאיה לבני
|-
|ורה
|ג'ניפר קמרון
|שירלי לילו
|-
|מריה
|ליסה דורופט
|לין כהן
|-
|צ'ייס
|ג'ניפר קמרון
|דן קיזלר
|-
|סוקרטס
|ג'ונתן הולמס
|יהויכין פרידלנדר
|}

== קישורים חיצוניים ==
* 
* 

קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטים הודיים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי 2019
קטגוריה:סרטים באנגלית
קטגוריה:סרטי המשך אמריקאיים
Thunderclouds

Thunderclouds (בעברית: ענני רעמים) הוא סינגל שהוקלט על ידי להקת הפופ LSD, מתוך אלבום הבכורה שלה, LSD. השיר יצא לאור ב-8 באוגוסט 2018, כסינגל השלישי מתוך האלבום על ידי חברת תקליטים קולומביה רקורדס.

"Thunderclouds" שימש כשיר הנושא העיקרי לקמפיין הקידום של סמסונג גלקסי נוט 9, והופיע בהרחבה בחלקים במודעות החברה, כמו גם באירוע החשיפה בניו יורק ב-9 באוגוסט 2018.<ref name=":1"></ref>

==וידאו קליפ==
הווידאו קליפ שיצא עבור השיר הועלה לערוץ היוטיוב של סיה ב-30 באוגוסט 2018. בקליפ נראים חברי הלהקה. בקליפ שמיים סגולים מעוננים. בתחילת הקליפ רואים את דיפלו, נוהג בתוך רכב באוויר ביחד עם מאדי זיגלר החושבת פאה לבנה כדוגמת שיערה של סיה, ואת לאברנית' מרחף על ענן סגול ומתקרב למאדי כאשר היא רוקדת על הרכב. לברינט טס בענן האישי שלו דבר שנלקח מהמיתולוגיה הסינית אל כיוונה של מאדי הרוקדת על גבי הרכב. המסיבה שלהם נקטעת בעקבות סופת רעמים שבעזרת כוח האהבה הם מצליחים להשתחרר ממנה ולחזור למסיבה. נכון ליולי 2020 יש לווידאו קליפ למעלה מ-424 מיליון צפיות.<ref name=":0"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי LSD
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי סיה
קטגוריה:שירים שנכתבו על ידי קינג הנרי
קטגוריה:שירים שהופקו על ידי דיפלו
קטגוריה:שירי דאנס-פופ
קטגוריה:שירי נשמה
קטגוריה:שירים פסיכדליים